《辛亥春日读书凤台社中此先君论文地也感而赋之》
明代·李如榴

危亭百尺绝尘埃，兰砌花阴长绿苔。大地山河收一抹，小窗灯火罩层台。

鹤归犹忆千年事，凤翥遥从万仞回。缥缈白云还想像，如闻笑语半空来。

作者简介：李如榴，字美石。东莞人。明神宗万历三十一年（一六〇三）解元。事见清道光《广东通志》卷七五。